CELEX: 62012CN0156
Language: sk
Date: 2012-03-30 00:00:00
Title: Vec C-156/12: Návrh na začatie prejudiciálneho konania, ktorý podal Landesgericht Salzburg (Rakúsko) 30. marca 2012 — GREP GmbH

30.6.2012   
            
            
               SK
            
            
               Úradný vestník Európskej únie
            
            
               C 194/9
            
         Návrh na začatie prejudiciálneho konania, ktorý podal Landesgericht Salzburg (Rakúsko) 30. marca 2012 — GREP GmbH
   (Vec C-156/12)
   2012/C 194/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesgericht Salzburg
   
      Účastníci konania pred vnútroštátnym súdom
   
   
      Navrhovateľ: Freistaat Bayern
   
      Odporkyňa: GREP GmbH
   
      ďalší účastník konania: Revisor beim Landesgericht Salzburg
   
      Prejudiciálne otázky
   
   
               1.
            
            
               Má sa článok 51 ods. 1 prvá veta Charty základných práv Európskej únie vykladať tak, že do pôsobnosti Charty patrí aj konanie o vyhlásenie vykonateľnosti rozhodnutí, ktoré boli v členskom štáte prijaté na základe článku 38 a nasl. nariadenia (ES) č. 44/2001 (1)?
            
         
               2.
            
            
               
                           a)
                        
                        
                           V prípade kladnej odpovede, vzťahuje sa zásada účinnej súdnej ochrany zakotvená v článku 47 Charty na nárok na oslobodenie od povinnosti platiť trovy konania, najmä paušálneho poplatku, ktorý sa má zaplatiť pri podaní odvolania a/alebo poplatkov za zastupovanie advokátom v konaní uvedenom v bode 1?
                        
                     
                           b)
                        
                        
                           Platí to aj pre exekučné konanie, ktoré sa má vykonať podľa vnútroštátneho práva, alebo prinajmenšom zároveň pre odvolacie konanie, ktoré sa týka povolenia exekúcie, ak vnútroštátny súd v jednom uznesení súčasne rozhodol o návrhu na vyhlásenie vykonateľnosti aj o povolení exekúcie?
                        
                     
         
               3.
            
            
               Vyplýva nárok na právnu pomoc v uvedenom zmysle, prípadne subsidiárne, z článku 43 ods. 1 nariadenia (ES) č. 44/2001 a/alebo z článku 6 ods. 1 Európskeho dohovoru o ochrane ľudských práv a základných slobôd (EDĽP), ak vnútroštátne právo pre podanie príslušného opravného prostriedku (konkrétne odvolania) stanovuje povinné zastúpenie advokátom?
            
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).